Sylvia Kristel

Sylvia Kristel (født 28. september 1952 i Utrecht, død 17. oktober 2012 i Amsterdam) var en nederlandsk skuespiller og modell. Hun ble verdenskjent som tittelrolleinnehaver i Emmanuelle-filmene på 1970-tallet. Hun spilte i rundt 50 filmer.

 Liv og arbeid 
 Første år 
Kristel ble født i Utrecht i Nederland som den eldste datteren av en søskenflokk på tre. Foreldrene var kroverten Jean-Nicholas Kristel og hans kone Piet.Biografiprofil hos Filmreference.com«Sylvia Kristel: Family and Companions», Yahoo! Movies Hennes foreldre skilte seg da hun var fjorten år gammel, etter at faren hadde forlatt familien til fordel for en annen kvinne. «Det var sørgeligste som noen gang skjedde meg,» uttalte hun senere, om hendelsen da hun 14 år gammel overrasket faren i seng med en annen kvinne enn moren.Sylvia Kristel interview, The Telegraph 18. oktober 2012 Faren lot moren stå på bar bakke etter skilsmissen, og så snart Kristel kunne sluttet hun på skolen for å tjene penger. Hun hadde en rekke lite tilfredsstillende kontorjobber.

 Karriere 
Kristel begynte som modell da hun var sytten, og da hun var tyve år overtalte hennes mor henne til å delta i skjønnhetstevlingen Miss TV Holland, som hun vant. Hun kom til London for å delta i den europeiske finalen av Miss TV Europe i 1973, og tok også her førsteprisen. Hun var flerspråklig, og snakket nederlandsk, engelsk, fransk, tysk og italiensk. Etter dette startet filmkarrieren hennes. Først fikk hun rollen som lederen av en gjeng opprørske jenter; rollen var svært voldelig og seksuelt antydende. I sin neste film spilte hun en modell som ofte var naken eller dusjet. I den tredje filmen spilte hun en sanger som blant annet måtte rømme ved å klatre over et gjerde uten en tråd på kroppen.

Hun ble verdenskjent i 1974 for tittelrollen i mykpornofilmen Emmanuelle, som fortsatt er en av de mest sette franske filmene noensinne.«Emmanuelle (1974)». JPBox-Office. I denne første Emmanuelle-filmen er rollefiguren «Emmanuelle» en hjemmeværende hustru av en fransk ambassadefunksjonær i Thailand. Av kjedsomhet blir hun involvert i forskjellige former for seksuell utfoldelser. Hun får en rekke seksuelle erfaringer med begge kjønn, til slutt med den eldre Mario som med sin egen sexfilosofi fungerer som hennes seksuelle mentor. Etter suksessen med Emmanuelle spilte hun flere roller som trakk veksler på dette seksuelt provokative inntrykket; mest kjent er rollen i film basert på D.H. Lawrences roman Lady Chatterleys elsker som hadde premiere i 1981, og en film fra 1985 om den kvinnelige spionen Mata Hari, som også hadde mange nakenscener. Hennes Emmanuelle-image fulgte henne til USA, hvor hun spilte rollen som «Nicole Mallow», en hushjelp som forførte en tenåringsgutt, i sexkomedien Private Lessons i 1981.Anmeldelse av Private Lessons i The New York Times, 30. august 1981 En annen opptreden i amerikansk film var en kort komisk rolle i The Nude Bomb i 1980.

Selv om Private Lessons var en av de mest innbringende uavhengige filmene i 1981 (rangerte som nummer 28 i amerikanske nasjonale brutto),1981 Yearly Box Office Results skal Kristel selv etter signende sett lite til inntektene, og fortsatte å spille inn filmer. Hun spilte rollen som Emmanuelle for siste gang tidlig på 1990-tallet. I mai 1990 opptrådte hun i TV-serien My Riviera; opptakene ble gjort ved hennes hjem i Saint-Tropez i Frankrike, og i et intervju med forfatteren og regissøren Michael Feeney Callan fortalte hun om sitt liv og sin erfaringer. I 2001 hadde hun en liten rolle i filmen Forgive me, den nederlandske regissøren Cyrus Frischs debut. I mai 2006 mottok Kristel en pris ved Tribeca Film Festival i New York for regien av den animerte kortfilmen Topor and Me, skrevet av Ruud Den Dryver. Etter en pause på åtte år spilte hun i filmen Two Sunny Days (2010), og det samme året spilte hun moren til trioen Lescano, en populær italiensk sanggruppe av tre søsken på 1930-tallet, i TV-serien Le ragazze dello swing.«Le ragazze dello swing», IMDB

 Referanser 

 Eksterne lenker 



 Sylvia Kristel, star of Emmanuelle, dies

Kategori:Nederlandske skuespillere
Kategori:Nederlandske modeller
Kategori:Personer fra byen Utrecht